
Ročník 2026

Akademický senát Prírodovedeckej fakulty Univerzity Komenského v Bratislave (ďalej aj „AS PriF UK“) vydáva na návrh dekana Prírodovedeckej fakulty Univerzity Komenského v Bratislave (ďalej aj „dekan fakulty“) v súlade s článkom 10 Štatútu Prírodovedeckej fakulty Univerzity Komenského v Bratislave tento Dodatok č. 1, ktorým sa mení a dopĺňa Vnútorný predpis PriF UK č. 8/2024 „Organizačný poriadok Prírodovedeckej fakulty Univerzity Komenského v Bratislave“, a to nasledovne: 

V čl. 2 ods. 2 písm. b) sa v rámci „Celofakultných pracovísk“ upravuje názov pracoviska „1. Ústredná knižnica − centrum knižničných, informačných a propagačných služieb“ na „Ústredná knižnica Regiomontana“.

V čl. 2 ods. 2 písm. b) sa v rámci „Celofakultných pracovísk“ dopĺňa pracovisko „10. Referát propagácie“.

V čl. 2 ods. 2 písm. b) sa v rámci „Celofakultných pracovísk“ dopĺňa pracovisko „11. Múzeum“.

V čl. 4 ods. 2 písm. c) sa znenie „6. edičnú činnosť fakulty a agendu Ústrednej knižnice – centra knižničných, informačných a propagačných služieb“ nahrádza znením „6. edičnú činnosť fakulty a agendu Ústrednej knižnice Regiomontana“. 

V čl, 4 v ods. 2 písm. e) sa znenie „10. činnosť Referátu propagácie Ústrednej knižnice – centra knižničných, informačných a propagačných služieb“ nahrádza znením „10. činnosť Referátu propagácie“.

V čl. 11 sa názov „Ústredná knižnica - centrum knižničných, informačných a propagačných služieb“ nahrádza názvom „Ústredná knižnica Regiomontana“.

V čl. 11 ods. 1 znie:
„Ústredná knižnica Regiomontana (ďalej aj „knižnica“) je akademické pracovisko, ktorého poslaním je informačné zabezpečenie vedeckovýskumného a pedagogického procesu na fakulte. Knižnica sa člení na referáty: a) knižničných služieb, b) evidencie publikačnej činnosti.“.

V čl. 11 ods. 3 znie:
„Knižnicu riadi vedúci knižnice. Referát knižničných služieb a referát publikačnej činnosti zodpovedá najmä prodekanovi pre vedeckovýskumnú a projektovú činnosť.“.

V čl. 32 ods. 4 sa znenie „Administratívnu podporu klubu absolventov fakulty zabezpečuje referát propagácie Ústrednej knižnice − centra knižničných, informačných a propagačných služieb“ nahrádza znením „Administratívnu podporu klubu absolventov fakulty zabezpečuje Referát propagácie“.
V Prílohe 1 sa názov „Ústredná knižnica − CKIPS“ nahrádza názvom „Ústredná knižnica Regiomontana“ a za „Výskumná stanica Blatnica“ sa dopĺňa „Referát propagácie      1“ a „Múzeum            1“.

Za čl. 18b sa vkladá nový čl. 18c: 
Čl. 18c 
Referát propagácie
(1) Referát propagácie je pracovisko, ktorého poslaním je propagácia fakulty ako aj prírodných vied v rámci odbornej i širokej verejnosti s cieľom zvýšenia záujmu o prírodné vedy a ich štúdium.
(2) Referát propagácie riadi vedúci referátu. Referát propagácie zodpovedá prodekanovi pre vnútorný systém kvality a vonkajšie vzťahy. 

Za čl. 18c sa vkladá nový čl. 18d: 
Čl. 18d 
Múzeum
(1) Múzeum je odborné pracovisko, ktorého poslaním je starostlivosť o zbierkové fondy fakulty, vrátane ich zabezpečenia, ochrany, administratívneho spravovania a vystavovania pre cieľovú verejnosť.
(2) Múzeum riadi vedúci, ktorý sa organizačne za svoju činnosť zodpovedá dekanovi fakulty.


Tento vnútorný predpis bol schválený Akademickým senátom PriF UK dňa 20. 2. 2026. Nadobúda platnosť a účinnosť dňom jeho schválenia v AS PriF UK. 

V Bratislave 20. februára 2026 




doc. Mgr. Pavel Neogrády, DrSc.                                                prof. RNDr. Peter Fedor, DrSc.                                   predseda AS PriF UK                                                                                            dekan PriF UK

